text: Familie savner livstegn fra 29-årig mand efter nytårsfest
  02 januar 2010 kl. 10.30
  En 29-årig mand har ikke ladet høre fra sig siden han forlod en nytårsfest fredag morgen i Esbjerg - og nu vil familien gerne i kontakt med ham.
  Den 29-årige har været savnet siden klokken fem nytårsmorgen efter en privat fest på Jensens Bøfhus i Torvegade i Esbjerg.
  
  
  Familie og venner har forgæves forsøgt at komme i kontakt med ham. Det har ikke været muligt at nå ham med mobiltelefon, da han iikke fik den med sig fra restauranten.
  
  
  Den savnede er den 29-årige Søren Ganesh Østergaard, der bor i Gjesing.
  
  
  Han er mulat og 160-165 centimeter høj, muskuløs af bygning, skaldet og iklædt hvid vinterjakke og hip hop cowboybukser.
  